26 G. C. B. SURINGAR 



opinamur, quin futuri etiam medici usu et exercitatione aciem sensuum 

 suoruni ac fidem multmn augere, et sic ad arctissimam cum natura con- 

 suetudinem et familiaritatem optime praeparari possint. Quod si verum 

 sit, iam tenera puerorum aetate utendum esse censemus, ut, aliis non 

 neglectis , sensuum cultura fiat et congrua educatio. Cui quidem sententiae 

 ipsa natura suffragari videtur. Quemvis enim, si modo aliquam habeat 

 ingenia spectandi solertiam , experientia docet , turn magna rerum naturalium 

 varietate ac specie ingenia puerorum maxime allici, turn insignem his 

 propriam esse curiositatem et sciendi cupiditatem, ita ut, quaecunque 

 videant vel audiant, accuratius explorare et cognoscere studeant. O prae- 

 clara vitae magistra natura ! Tuam aperte monentis vocem si audirent , 

 qui puerorum animos formare cupiunt, longe alio modo quam nunc fieri 

 solet, primae institutionis initium facerent. Intelligerent quippe sensuum 

 facultatem primam esse, quae in homine appareat, ideoque et primo loco 

 esse excolendam. Interim huic naturae praecepto , turn in domus paternae 

 umbra, turn in scholis, ubi pueri elementa docentur, turn etiam in 

 Gymnasiis , tarn parum satisfieri solet , ut maiorem fere in erudienda canis 

 sagacitate operam collocari videamus, quam in exercitiis, quibus puerorum 

 sensus perficiantur. Quodsi igitur quaeratur, quaenam adhucdum deside- 

 retur ad academica medicorum studia praeparatio, respondendum est, de- 

 siderari educationem sensuum. Nisi enim habitum et promptitudinem bene 

 recteque videndi iim in scholis et Gymuasiis adepti sint iuvenes, et nisi 

 iam ea aetate didicerint res singulas , etiam niinimas , magis distincto 

 ordine contemplari et explorare, metuendum est, ne academica institutio 

 pro maxima parte frustretur. Quum autem, quae Rousseavius de educa- 

 tione omnino dixit, earn minus praeceptis quam exercitiis contineri, ad 

 sensuum potissirnum eruditionem transferri mereantur, neminem fore opinor, 

 qui sic nimium a me postulari existimet. 



Si temporis genium consulamus, tertio loco, medici monendi videntur, 

 ne in specialium studio toti sint et sic artis suae magnitudinem et iutegri- 

 tatem aut ignorent aut parvi faciant. Licet enim laudemus in explorandis 

 rebus singularibus , nostro praesertim tempore, laudabiliter coUocatam ho- 

 minum plurimorum industriam, intelligentes non parum profectum esse, 



